เนื่องด้วยสมาชิกหมู่บ้านไอฟิลด์ บางนา มีความวิตกกังวลเกี่ยวกับความปลอดภัยในการดำเนินการเกี่ยวกับ “การรื้อถอน,ซ่อมแซม,แก้ไข,ปรับปรุงซุ้มประตูทางเข้า-ออก” ของหมู่บ้านฯ  ที่เริ่มดำเนินการไปเมื่อวันที่ 27 พย. 2024 

ลูกบ้านพบว่าการก่อสร้างเปิดโล่ง ไม่มีการกั้นใดๆ จนลูกบ้านต้องสอบถามในไลน์กลุ่มว่านิติทำอะไร เพราะมันอันตรายมากและลูกบ้านกังวลเรื่องความปลอดภัยมากๆ 

ทั้งนี้ ลูกบ้านไม่ทราบว่าจะมีการก่อสร้างซุ้มฯดังกล่าว ซึ่งเป็นทางเข้าออกหลักทางเดียวของลูกบ้านโซนพักอาศัย

เพราะไม่มีการสื่อสารใดๆจากนิติและกรรมการมายังลูกบ้านเลย ว่าจะมีการดำเนินงานในลักษณะนี้

จนกระทั่งลูกบ้านเห็นความผิดปกติจึงทักท้วงไปยังไลน์กลุ่มที่มีนิติและลูกบ้าน

แต่นิติยังยืนยันว่ากรรมการเป็นผู้อนุมัติดำเนินการ(โดยไม่มีการโหวตขอดำเนินงาน, และไม่มีผลการประชุมของคณะกรรมการที่อนุมัติรื้อถอน/ซ่อมแซม)

กลุ่มลูกบ้านจึงได้มีการร้องขอเอกสารจากผู้ดูแลรับผิดชอบการบริหารหมู่บ้านซึ่งประกอบไปด้วย 

1. คณะกรรมการหมู่บ้านไอฟิลด์ บางนา 

2. นิติบุคคลที่มีหน้าที่บริหารหมู่บ้านจัดสรรไอฟิลด์ บางนาชุดปัจจุบัน (หสม.ไวด์ พลัส แมเนจเม้นท์) 

แต่ทางผู้ดูแลรับผิดชอบไม่ให้ความร่วมมือในการส่งมอบเอกสารหรือชี้แจงรายละเอียดการทำงานดังกล่าวแต่อย่างใด (นิติชุดนี้ กรรมการคัดเลือกมา โดยไม่มีการโหวตขอความเห็นจากลูกบ้านเช่นกัน)


ก่อนหน้านี้ คณะกรรมการและนิติก็ได้มีการตัดเสาเหล็กซุ้มประตูออกไป 3 เสา (เดิมมี 6 เสา) ลูกบ้านก็กังวลเรื่องความปลอดภัยในโครงสร้าง เพราะซุ้มสูงประมาณตึก 3 ชั้น กลัวจะรับน้ำหนักไม่ไหว

แล้วครั้งนี้ก็มีการดำเนินงานลักษณะนี้อีก
(ไม่ถามความเห็นลูกบ้าน)

กลุ่มลูกบ้านก็เริ่มกังวล และสอบถามนิติ ว่ามีวิศวกรคุมงาน,แผนงาน, BOQ ไหม

ทางนิติบ่ายเบี่ยงในการตอบ และแจ้งแค่ว่าไม่มีวิศวกรคุมงาน เพราะกรรมการแจ้งว่าไม่จำเป็นต้องมี และกรรมการเป็นผู้เขียน BOQ เอง

ทางกลุ่มลูกบ้านจึงอยากขอความช่วยเหลือและขอใช้สิทธิ์ในการยื่นคำร้องต่อ สำนักงานเขตประเวศ จังหวัดกรุงเทพมหานคร ในการตรวจสอบการปรับปรุงซ่อมแซม “ซุ้มประตูทางเข้า-ออก” ของหมู่บ้าน โดยได้แนบรูปภาพการปรับปรุงซ่อมแซม “ซุ้มประตูทางเข้า-ออก” ของหมู่บ้านฯ ประกอบมาด้งนี้